Hoewel ons hoofkantoor in die Wes-Kaap is, pak ons besproeiingsprojekte in die SAOG-lande en die res van Afrika aan.
Andle het sy loopbaan in die besproeiingsbedryf in 1982 begin en speel ’n belangrike rol in die groei en sukses van Cherry Irrigation sedert die onderneming in 1987 gestig is. Hy is nougeset in sy werk en het reeds honderde hektaar se drup- en mikrospuit-besproeiingstelsels in sy loopbaan ontwerp, hoofsaaklik in Grabouw en omstreke. Hy is ’n steunpilaar in die maatskappy.
Gert het ’n graad in siviele ingenieurswese aan die Universiteit van Stellenbosch behaal, waarna hy ervaring opgedoen het in die konstruksiebedryf op projekte uitgevoer in Suid-Afrika en Namibië, wat hom ’n deeglike professionele agtergrond in infrastruktuur-ontwikkeling en projekbestuur gegee het. Sy skuif na die besproeiingsektor is ’n aanwins vir die bedryf en as ’n ontwerper by Cherry Irrigation lewer hy ’n belangrike bydrae deur sy noukeurige ontwerpe van drup- en mikrospuit-besproeiingstelsels vir kliënte in Suid-Afrika en buurlande.
Danver het ’n nasionale diploma in meganiese ingenieurswese van die Kaapse Skiereiland Universiteit van Tegnologie (KSUT). Hy het ’n wye omvang van praktiese ervaring van verskeie vervaardigingsprosesse, soos metaal- en HDPE-sweiswerk, wat hy onder meer verwerf het as tegniese amptenaar in die Suid-Afrikaanse vloot. Sedert sy skuif na die besproeiingsbedryf in 2017 het hy sy vaardighede op die gebied van topografiese opmetingsmetodes verfyn, en speel hy ‘n belangrike ondersteuningsrol in die ontwerpkantoor, waar sy vaardighede in rekenaartekenwerk handig te pas kom.
As ’n gebore Namibiër bestuur Willem ons sake-ontwikkeling, logistiek en werksaamhede dwarsdeur Namibië. Hy het ’n hoër sertifikaat en nasionale diploma in landbou van die Grootfontein Landboukollege, asook ’n BTech-graad in landboubestuur van die Sentrale Universiteit van Tegnologie in Bloemfontein. Willem werk sedert 2010 in die besproeiingsbedryf. Sy sterk punte is dat hy die groter prentjie raaksien, strategies kan beplan en sterk en blywende kliënteverhoudings bou.